2023.9.5.
HU
Az Európai Unió Hivatalos Lapja
C 315/7
Összefonódás előzetes bejelentése (Ügyszám M.11223 – PAI PARTNERS/INFRA GROUP) Egyszerűsített eljárás alá vont ügy (EGT-vonatkozású szöveg)
(2023/C 315/06)
1.
2023. augusztus 24-én a Bizottság a 139/2004/EK tanácsi rendelet (1) 4. cikke szerint bejelentést kapott egy tervezett összefonódásról.
E bejelentés az alábbi vállalkozásokat érinti: –
PAI Partners SAS (Franciaország), (a továbbiakban: PAI Partners),
–
We Connect Infra NV (Belgium) (a továbbiakban: Infra Group).
A PAI Partners az összefonódás-ellenőrzési rendelet 3. cikke (1) bekezdésének b) pontja értelmében kizárólagos irányítást fog szerezni az Infra Group egésze felett.
Az összefonódásra részesedés vásárlása útján kerül sor.
2.
Az érintett vállalkozások üzleti tevékenysége a következő:
–
a PAI Partners egy európai magántőke-befektetési vállalkozás, amely a következő ágazatokban tevékenykedő vállalatokba befektető alapokat kezel: üzleti szolgáltatások, élelmiszerek és fogyasztási cikkek, általános ipar és egészségügy.
A PAI Partners többek között a következő vállalkozások anyavállalata is:
–
M Group Services (MGS), amely a szabályozott közmű, telekommunikációs és közlekedési ágazat számára infrastruktúrát, adatokat és egyéb szolgáltatásokat nyújt,
–
Apleona, mely egy ingatlankezelési – elsősorban létesítménykezelési – szolgáltatásokat nyújtó vállalkozás, és kiemelten a műszaki létesítménykezelés (pl. épületüzemeltetés és -karbantartás, energiagazdálkodás), az infrastrukturális létesítménykezelés (pl. takarítás, étkeztetés, biztonság) és kereskedelmi létesítménykezelés (pl. ingatlankezelés, számlázás, szerződéskezelés) terén tevékenykedik, és
–
Apave, mely a műszaki, környezeti, humán és digitális kockázatkezelés területén működő vállalkozás; üzleti tevékenysége részeként az Apave teszteléssel, műszaki ellenőrzéssel, építési műszaki ellenőrzéssel és tanúsítással kapcsolatos szolgáltatások teljes körét kínálja; kisebb mértékben kockázatkezeléshez is kapcsolódó szakmai tanácsadási és képzési szolgáltatásokat kínál.
–
Infra Group, mely egy multidiszciplináris hálózati infrastruktúra-szolgáltató (villamos energia, víz és szennyvíz, gáz és távfűtés, telekommunikáció, földmozgatás, ipar és közvilágítás); infrastruktúra-hálózatokkal kapcsolatos szolgáltatások széles körét kínálja, a tervezéstől és a kiépítéstől kezdve a telepítésen át egészen a karbantartásig; az Infra Group Belgiumban, Franciaországban, Hollandiában és Németországban tevékenykedik.
3.
A Bizottság előzetes vizsgálatára alapozva megállapítja, hogy a bejelentett összefonódás az összefonódás-ellenőrzési rendelet hatálya alá tartozhat, a végleges döntés jogát azonban fenntartja.
A Bizottság a 139/2004/EK tanácsi rendelet szerinti egyes összefonódások kezelésére vonatkozó egyszerűsített eljárásról szóló közleménye (2) szerint az ügyet egyszerűsített eljárásra utalhatja. 4.
A Bizottság felhívja az érdekelt harmadik feleket, hogy az összefonódás kapcsán esetlegesen felmerülő észrevételeiket nyújtsák be a Bizottságnak.
Az észrevételeknek a közzétételt követő tíz napon belül kell a Bizottsághoz beérkezniük.
Az alábbi hivatkozási számot minden esetben fel kell tüntetni: M.11223 – PAI PARTNERS/INFRA GROUP (1) HL L 24., 2004.1.29., 1. o. (az összefonódás-ellenőrzési rendelet).
(2) HL C 366., 2013.12.14., 5. o.